Ֆուտբոլի աշխարհի 2018 թ. առաջնության F խմբում կենտրոնական համարվում է Մեքսիկա-Շվեդիա դիմակայությունը: Ինչո՞ւ չի առանձնացվում Գերմանիայի մասնակցությամբ որեւէ խաղ, պարզապես որովհետեւ մասնագետները կարծում են, որ աշխարհի քառակի չեմպիոնը՝ գործող չեմպիոնը, արդեն ապահովել է խմբում առաջին հորիզոնականը կամ առնվազն 1/8 եզրափակչի ուղեգրերից մեկը: Մեքսիկան ու Շվեդիան էլ, շատերի կարծիքով, իրար մեջ պետք է վիճարկեն մյուս ուղեգիրը: